Den nordjyske turisme lever i bedste velgående til trods for et vejr, der mildest talt er regnfuldt. Visitnordjylland melder om fulde feriehuse i landsdelen, og der er fortsat interesse for at tilbringe ferien i det nordjyske. - Der er ingen der græder, men selvfølgelig ser alting lidt flottere ud i solskin, siger Sidse Wildt, Marketingschef, Visitnordjylland. Regnen i år kan til gengæld komme til at gøre ondt næste år. - Den største frygt er at de turister, der er her nu ikke har været tilfredse med vejret og så undlader at komme igen næste år, forklarer Sidse Wildt.

Referat:
Der er masser af turister i Nordjylland, selvom vejrprognoserne er domineret af regn og skyer.